google/wiki40b huggingface dataset:
Katrin Lendok

Haridustee ja töökäik

Lendok lõpetas 1973. aastal Pärnu I Keskkooli. Aastatel 1974–1979 õppis ta Tartu Riiklikus Ülikoolis eesti keelt ja kirjandust ning valis ajakirjanduse eriharu.
Esimesed töökohad nooruspõlves olid suvetöö sohvoosis, postkontoris ja sekretäri amet Pärnu Kutsekoolis. Ülejäänud aja pärast kooli on Lendok töötanud Tartu ülikoolis. Pärast lõpetamist töötas ta eesti filoloogi ja toimetusetöötajana. 1979. aastal oli ta riiklikult suunatud alates 1. augustist eesti keele kateedrisse, Juhan Peegli alluvusse, kuni ajakirjanduse kateedri moodustamiseni 1. jaanuaril 1980. 
Ta on töötanud Tartu Ülikoolis kõikide järgnevate ajakirjanduse valdkonna (kateeder, osakond, instituut) juhtide all: Juhan Peegel, Marju Lauristin, Peeter Vihalemm, Epp Lauk, Halliki Harro-Loit, Pille Pruulmann-Vengerfeldt. Tema käe alt on läbi käinud sadu tudengeid ajakirjanduse (viieaastase ja neljaaastase õppekava), avalikkussuhete ja teabekorralduse (4 aastat) ning ajakirjanduse ja kommunikatsiooni (3 aastat) õppekavadest.

Isiklikku

Katrin Lendok kasvas üles Pärnus. Tema isa Raimond Kruus oli matemaatika ja füüsika õpetaja, ema Valda Aaviksoo oli ajaloo, kunstiajaloo ja ühiskonnaõpetuse õpetaja. Katrinil on kaks õde – Tuuli Kruus ja Merike Kruus (Mikkor).
Katrin Lendok on abielus Ilmar Lendokiga. Tal on neli täiskasvanud last: Märt, Mihkel, Matis ja Helene.

Lapsepõlvemälestus

Oma lapsepõlvest mäletab ta järgnevat:
 
„Helge lapsepõlv – kõigil koolivaheaegadel maal vanaema juures, kelle aia taga oli sovhoosi maasikapõld. Pärnu rannas hakkasin käima oma lastega alles siis kui olin juba tartlane – nooruses sai ainult sügiseti korra vaatamas käidud, et kas meri on veel alles. Kooli ajal käisin kogu aeg kunstiringis ja näiteringis ja igal pool mujal: luulepõimikud, deklameerimisvõistlused jne. Näitlemise tipuks on jäänud kuradi osa keskkooli aegses väga edukas Gogoli teemalises näärinäidendis. Koos vanema õega sai täis kirjutatud mitu koolialmanahh ”Kajakas” aastakäiku.
Keskkooli 9.klassis olin Pärnu peal tuntud nägu, sest olin ühe esimese suure televiktoriini osaline Pärnu noortevõistkonna koosseisus koos praeguse riigikohtunik Tõnu Antoniga. Kolmes tunnises otsesaates olid vastamisi Pärnu ja Tallinna noorte võistkonnad vaheldumisi kolme täiskasvanute võistkonna saatega – kokku 6 saadet. Noored jäid kokkuvõttes viiki ja täiskasvanud pärnakad võitsid ühe punktiga – üldvõit Pärnule. Eriti selgelt on meeles endale V.I.Lenini monumentide selgekstegemine: millises linnas on kujul soni peas, kus paremas, kus vasemas käes ja kumma käega näidatakse parajasti teed kommunismile. Üks küsimus tuligi muide Leninitest ja sellel ajal pidi ikka igas väheke suuremas linnakeses peaväljakul Lenin olema.“
Söögitoruahend

Söögitoruahend (ladina keeles strictura oesophagi) on söögitoru valendiku ebanormaalne kitsenemine.
Söögitoru ahenemist võivad põhjustada allaneelatud ainetest tekitatud keemiline kahjustus, võõrkehad, söögitoru kirurgilised menetlused, söögitoru valendikusisesed ja -välised massmuutused (abstsessid, kasvajad). Samuti võib ahenemine tekkida gastroösofageaalse refluksi ja ösofagiidi tagajärjel

Kliinilised tunnused

Kliinilised tunnused sõltuvad ahenemise ulatusest. Olulisemaks tunnuseks on süvenev regurgitatsioon ja düsfaagia. Samuti taluvad söögitoruahendiga patsiendid  vedelat toitu paremini kui tahket.
Kindral-sõjakomissar

Kindral-sõjakomissar (vene keeles Генерал-Кригс-Комисар või Генерал-Кригскомисар) oli sõjaväeline ametikoht Venemaa keisririigi sõjaväes 18.–19. sajandil.
Kindral-sõjakomissari ametikoht ei olnud riviohvitseri ametikoht, vaid staabiohvitserist armee varustusülema ametikoht. Kindral-sõjakomissar vastutas armee finants- ja majandustegevuse eest ning vägede varustamise eest raha, varustuse, toidu ja vooriga.
18. sajandi Venemaa keisririigi sõjaväes puudusid sõjaväelised auastmed ning sõjaväeosade komandöride auastmetena (vene keeles чин) kasutati nende ametikohtade nimetusi (polkovnik, polgu komandör; brigadir, brigaadi komandör).
1800. aastal alguses loodi kogu Venemaa keisririigi sõjaväe varustusülema, kindralintendandi ametikoht. 1812. aastal, Napoleoni sõjakäikude Venemaa sõjakäigu ajal, loodi kindral-sõjakomissaride ametikohad, mille said iseseisvate armeede varustusülemad. Lõplikult kaotati kindral-sõjakomissaride ametikohad 1868. aastal.
Michael Silverstein

Michael Silverstein (sündinud 1945) on semiootik ja keeleteadlane, kes on pikka aega töötanud Chicago Ülikoolis.
Ta oli Roman Jakobsoni õpilane.
Armastuse meri

"Armastuse meri" ("Mar de amor") on Televisa toodetud telenovela, mille võtted lõpetati 2010. aasta juuli alguses. Eestis näitab seriaali Kanal 2. Loo stsenaariumi on kirjutanud Maria Antonietta Gutierrez ja Alberto Gómez.

Loo sisu

Estrella Marina elab väikses kalurikülas Playa Escondidas. Neiut kasvatavad tema ristivanemad, kuna Estrella ema Casilda vägistati ja ta hulgub sageli ja väga pikalt külades ringi ja röögib öösiti. Leon Parra, ahne ja rikas mees, tahab Playa Escondidale rajada hotellikompleksi ja sellega ajada külast kõik elanikud välja. Kuid Playa Escondida kuulub kirjanikust meremehele Victor Manuelile. Victor kohtub Miamis kauni Coraliga, kelle lained öösel randa uhuvad. Coral ei räägi eriti endast midagi ja peagi kaob ta koos ööklubist leitud mehega. Victor saab teada, et helikopter, millega Coral lahkus, kukkus alla. Suures kurvastuses ja endale etteheiteid tehes lahkub Victor Manuel Miamist ja läheb tagasi Playa Escondidale, et seal kõik Leonile maha müüa. Kuid Mojarraselt saadud info, et Leon tahab külast inimesed välja ajada, ajendab Victor Manueli mõtlema, kas oleks ikka õige küla maha müüa. Ja tippude tipuks armub mees Estrella Marinasse. Kuid siiski – Coral saabub elusana tagasi, ja saades teada, et Estrella Marina Victor Manueli armunud on, otsustab Coral mehe endale võita ja Estrellale koha kätte näidata.
Austria jalgpallikoondis 1954. aasta jalgpalli maailmameistrivõistlustel

Austria jalgpallikoondis 1954. aasta jalgpalli maailmameistrivõistlustel

Mängijad

Kurt Schmied
Gerhard Hanappi
Ernst Happel
Leopold Barschandt
Ernst Ocwirk
Karl Koller
Robert Koerner
Walter Schleger
Theodor Wagner
Erich Probst
Alfred Koerner
Karl Stotz
Walter Kollmann
Karl Giesser
Franz Pelikan
Walter Zeman
Alfred Teinitzer
Johann Riegler
Robert Dienst
PaulHalla
Ernst Stojaspal
Walter Haumer

Treener

Walter Nausch
Aivars Ģipslis

Aivars Ģipslis (8. veebruar 1937 Riia – 13. aprill 2000 Berliin) oli läti maletaja, ajakirjanik (ajakirja "Šachs" toimetaja) ja maletreener. Ta oli hariduselt insener-ökonomist.
Ta õppis malet mängima 12-aastaselt Riia Pioneeride Palee maleringis. Aastal 1957 sai ta meistersportlaseks, aastal 1963 rahvusvaheliseks meistriks ning aastal 1967 rahvusvaheliseks suurmeistriks.
Ta oli aastatel 1966–1979 Nona Gaprindašvili treener ja aastatel 1972–1984 NSV Liidu olümpianaiskonna treener.
Kajaani rakenduskõrgkool

Kajaani rakenduskõrgkool (Kajaanin ammattikorkeakoulu, Kajaani University of Applied Sciences) on rakenduskõrgkool Kajaani linnas Soomes.
Kõrgkool on asutatud aastal 1992. Teda on hinnatud Soome üheks parimaks rakenduskõrgkooliks.
Vilja Palm

Vilja Nyholm-Palm (sündinud 12. mail 1957) on eesti telerežissöör.
Vilja Palm lõpetas 1975. aastal Tallinna 32. Keskkooli teatri eriklassi. Aastal 1977 alustas õpinguid Leningradi Teatriinstituudis ja lõpetas selle 1983 telerežii erialal. Hiljem täiendas end Yleisradio Raadio ja Televisiooni Instituudis (1993–1994), aastal 1996 Taanis, kus võttis osa Baltic Media Centre kursusest TV&radio Trainer Training ja 1997. aastal kursusest TV management for Producers.
Vilja Palm on töötanud Eesti Televisiooni laste- ja noortesaadete toimetuses ning alates 1993 kunsti- ja kirjandussaadete peatoimetuses režissöörina. 1989. aastast on ta ETV Teleteatris režissöör-lavastaja, aastail 1993–1999 ETV Teleteatri pearežissöör. Aastail 1999–2001 oli Vilja Nyholm-Palm Kanal 2 programmidirektor ja 1994–2003 Tallinna Ülikooli telerežii õppejõud.
Tema käe all valmis 1994. aastal telesari "Wikmani poisid", aastail 2004–2006 teleseriaal "Kodu keset linna" ja 2008. aastal teleseriaal "Eestlane ja venelane".
Vilja Palm mängis telelavastuses "Nõiakivi" susi Zuuzit.
Kiirikmadu

Kirjeldus ja eluviis

Nad elavad Lõuna-Aasias, Birmast ja Hiina lõunaosast kuni Jaava, Kalimantani ja Sulawesi saareni.
Need väiksed maod kasvavad kuni 1 m pikkuseks.Seljasoomused on neil musta või kohvipruuni värvi kuid kõhualune üsna valkjas. Päikesevalguses muudavad soomused aga värvi ja sillerdavad kas smaragdse, sinise, punase või vaskja läikega.
Nad on valdavalt öise eluviisiga. Päeval aga osalt kaevuva eluviisiga: kaevudes metsas pehmesse maapinda, kivide alla ja urgudesse.
Nad toituvad väiksematest selgroogsetest loomadest, sealhulgas teistest madudest. 
Kiirikmaol on säilinud mõlemad kopsud.
Suguküpsed emasloomad munevad kuni 10 muna.
Briand

Briand on perekonnanimi.
Eesti Rooma Klubi

Eesti Rooma Klubi (lühend ERK) on poliitikaväline mõtlejate ühendus, mis asutati 9. jaanuaril 2001 Tallinnas.
2019. aasta juuli seisuga on ERK liikmeks 50 inimest (teadlased, ühiskonna-, kultuuri- ja majandustegelased). Klubi eesmärgiks on tuua avalikkuse ette globaalse kandvusega probleeme, tulevikunägemusi ja -stsenaariume suhestatuna Eesti kultuuriruumiga ning taotleda üldsuse paremat mõistmist iga inimese vastutusest ühiskonna saatuse eest.
Eesti Rooma Klubi ühendab eri elualade eksperte.
ERK on Eesti rahvuslik ühendus Rooma Klubi ülemaailmses võrgustikus. Katusorganisatsioon Rooma Klubi, mis on asutatud 1968 Itaalias, ühendab praegusi ja endisi riigipäid, ÜRO bürokraate, tipp-poliitikuid, diplomaate, teadlasi, majandustegelasi ja äriliidreid üle maailma. 2008. aastast asub Rooma Klubi peakorter Winterthuris Šveitsis.
Rooma Klubi raportid (Reports to the Club of Rome) on nii Euroopa kui ka maailma poliitika- ja arengunõustajatele oluliseks suuniseks strateegiate koostamisel ja trendide teadvustamsel. Üha rohkem püüab ERK suunata ja toetada poliitiliste otsuste teadus- ja teadmistepõhist kandepinda.
Unterneemani madala parema külje poi

Unterneemani madala parema külje poi on poi Väinameres Unterneemani madalal.
Poi geograafilised koordinaadid on 58° 44′ 39″ N, 23° 14′ 54″ E.
Marek Gębczyński

Marek Gębczyński (sündinud 1938) on poola bioloog.
Ta oli aastatel 2002–2005 Białystoki Ülikooli rektor.
19. märtsil 2002 anti talle Maarjamaa Risti III klassi teenetemärk, tunnustades tema tööd Białystoki Ülikooli rektorina.
Koogi mõis

Koogi mõis (saksa keeles Charlottenhof) oli Saadjärve mõisa karjamõis Äksi kihelkonnas Tartumaal.
Georg Schenking

Georg Schenking (ka Jerzy, George, Georgi Schencking; surnud 10. november 1605) oli Liivimaa Võnnu vojevoodkonna Võnnu linnuskonna kastellaan ja Tartu ökonoom. Võnnu piiskop Otto Schenkingi vend.
1588 andis Poola kuningas Zygmunt III talle Vana-Antsla mõisa, kus ehitas sealsest vasallilinnusest kaitsemüüri ja valliga kastell-tüüpi kindluse, mis Poola-Rootsi sõja (1600–1611) ajal purustati. Mõisa andis Rootsi kuningas Gustav II Adolf 1625 aastal kammerjunkur Åke Tottile, kelle poeg Claes Tott selle hiljem 14 500 riigitaalri eest maha müüs.
Murders in the Rue Morgue

Süžee

Film põhineb Edgar Allan Poe lühijutul "The Murders in the Rue Morgue" (1841).
Dorstadt

Geograafia

Dorstadt paikneb Harzi põhjajalamil. Valla ala ulatub Oderwaldi idanõlvadelt alla Okeri jõeni, umbes poole teeni Wolfenbütteli ja Schladeni vahel.

Ajalugu

Asulat on esmakordselt mainitud 1110. aasta dokumendis, kui Hildesheimi piiskop Udo andis Schladeni piiskopilinnuse Saksi aadlikule Eiko Dorstadtist.
1189. aastal asutasid Dorstadti isandad, keda innustas nende sugulane piiskop Adelog von Hildesheim, augustiinide nunnakloostri. Mitu aastakümmet klooster õitses, kuid esimene maa müük dokumenteeriti 14. sajandi alguses ja 1438. aastal laastas tuli suurt osa ruumidest. Pärast Hildesheimi piiskopkonna vaenust läks Dorstadt Braunschweig-Lüneburgi hertsogkonnale. Reformatsiooni käigus pöördusid nunnad 1568. aastal Braunschweig-Wolfenbütteli hertsogi Juliuse valitsemise ajal luterlusse.
Dorstadt anti Hildesheimile 1643. aastal tagasi, kuid ruumid lagunesid ja tuli anda pärast Kolmekümneaastast sõda katoliku nunnadele. Wittelsbachist vürstlik piiskop Maximilian Heinrich von Bayern algatas 1680. aastast kloostri rekonstrueerimise barokk stiilis. Pärast Hildesheimi vürstliku piiskopkonna mediatiseerimist 1803. aastal Preisimaale Dorstadt sekulariseeriti ja konvent saadeti laiali. Mõis on eravaldus tänini.
Tšaad

Majandus

Tšaad on maailma vaesemaid riike. 80% Tšaadi elanikest elab absoluutses vaesuses. 
90% elanikest on hõivatud põllumajanduses.
2003. aastal alustati nafta puurimist 1990-ndate lõpus avastatud leiukohast.
Tšaadi peamised kaubanduspartnerid on Prantsusmaa, Kamerun ja Nigeeria. Peamised eksportartiklid on 
puuvill ja nafta.
Mihkel Toomse

Mihkel Toomse (ka Mihkel Tooms; 18. november 1905 Lümanda vald, Saaremaa – 21. veebruar 1986 Leicester, Suurbritannia) oli eesti keeleteadlane.
Toomse kaitses 1933. aastal Tartu Ülikoolis magistrikraadi eesti keele alal ja 1936 läänemeresoome keelte alal. 1939 kaitses ta doktoriväitekirja "Eesti ta-, tä-verbide konsonantsest liitumisest", mis ilmus trükis 1941.
Aastail 1933–1936 oli Toomse TÜ teaduslik stipendiaat, 1937–1940 õppeülesande täitja ja abiõppejõud, 1941–1944 professori kohusetäitja ja professor. 1944. aastal lahkus Toomse Saksamaale, kus töötas lingvistilise uurimis- ja organiseerimistöö alal Greifswaldi ülikoolis, Hamburgis ja Pinnebergis. 1947–1953 elas ta Suurbritannias, 1953–1961 töötas taas Saksamaal Bonnis Balti Uurimisinstituudis (Institutum Balticumis), kolides seejärel lõplikult Suurbritanniasse Leicesterisse.
Toomse uuris eesti keele murdeid ja sugulaskeeli, samuti Georg Mülleri keelekasutust. Tema suurteoseks jäi 30-köiteline käsikiri "Lõunaeesti murded", millest trükki jõudsid ainult kaardid ja needki alles postuumselt, 1998. aastal.
Mihkel Toomse tütar on väliseesti kunstnik Maarja Reiman.
Helbe Nutt

Helbe Nutt (aastani 1966 Helbe Kolk; 28. märts 1940 Kooraste vald, Võrumaa – 26. november 1992 Tartu) oli Eesti arstiteadlane, immunoloog.

Elulugu

Helbe Nutt oli talupidaja-vallavanema tütar, Aili Kogermani õde.
1957. aastal lõpetas Nutt Tallinna Meditsiinikooli, 1968 TÜ arstiteaduskonna, meditsiinikandidaat (1981, TÜ), väitekiri "Значение гуморальных и клеточных иммунологических реакций при острой и хронической фазах панкреатита".
Nutt oli 1968–90 ÜMPI vanemlaborant, nooremteadur ja teadur, aastast 1991 vanemteadur.

Teadustöö

Helbe Nutt uuris kõhunäärme ja maksa immunoloogiat. Üle 40 teadustrükise.
Romelu Lukaku

Algusaastad

Romelu Lukaku hakkas jalgpalli mängima 5-aastaselt kohalikus klubis Rupel Boom. 
2003. aastal värbasid poisi Lierse SK talendiotsijad. Lierse noortevõistkonnas mängis ta 3 aasta jooksul 121 mängu ja lõi 68 väravat. 
2006. aastal ostis RSC Anderlecht ära 13 Lierse noormängijat, teiste seas Lukaku. Lukaku sõlmis 16-aastaseks saanult Anderlechtiga profilepingu, mis pidi kehtima 2012. aastani.
Hooajal 2009–10 oli ta Jupiler Pro League'i parim väravakütt.

Chelsea

6. augustil 2011 siirdus Lukaku 13 miljoni naelsterlingi eest Londoni Chelseasse.
Lukaku aitas oma esimesel hooajal Chelseal võita FA Cupi 
2012–13 hooajal laenutati ta teise Premier League'i klubisse West Bromwich Albion, kus ta lõi 17 liigaväravat.
2013–14 hooaja veetis Lukaku laenul Evertonis.

Everton

2014. aastal suvel liitus Lukaku Evertoniga juba täielikult.
Oma esimesel hooajl lõi ta kõikide sarjade peale 48 mängus 20 väravat, sh oli UEFA Euroopa Liiga hooaja parim väravakütt.
2016–17 hooajal lõi ta Premier League'is 25 väravat, millega jäi alla aint inglasele Harry Kane.

Manchester United

Lukaku siirdus 10. juulil 2017 75 miljoni naelsterlingi eest Manchester Unitedisse. 
Ta tegi oma debüüdi 8. augustil Madridi Reali vastu UEFA Superkarika turniiril, kus ta lõi ka oma klubi ainukese värava.

Koondisekarjäär

Lukaku on Belgia koondises mänginud alates 2008. aastast, kui ta esindas Belgia U15 meeskonda neljas mängus ja lõi ühe värava. 
Belgia U21 koondises mängis ta viis mängu. Debüütmängus Sloveeniaga lõi ta oma ainukese värava.
Täiskasvanute koondises on ta mänginud alates 2010. aastast. Esimese värava lõi ta 17. novembril 2010 sõprusmängus Venemaa vastu. 
2014. aasta maailmameistrivõistlustel lõi ta värava 1. juulil kaheksandikfinaalis USAga, kui Belgia võitis lisaajal 2:1.
2016. aasta Euroopa meistrivõistlustel lõi ta kaks väravat grupifaasis Iirimaa vastu.
2018. aasta maailmameistrivõistluste esimeses alagrupimängus 18. juunil võitis Belgia Panama koondist tulemusega 3:0; Lukaku lõi Belgia kolmest väravast kaks. Teises alagrupimängus võitis Belgia 5:2 Tuneesiat ja Lukaku lõi taas kaks väravat. Ta sai sellega esimeseks mängijaks pärast Diego Maradonat (1986), kes on maailmameistrivõistlustel kahes mängus järjest 2 värava löönud.

Isiklikku

Tema isa Roger Lukaku oli Sairi jalgpallikoondise mängija, kes osales kahtedel Aafrika meistrivõistlustel, jõudis mõlemal korral veerandfinaali ja lõi ka ühe värava.
Romelu Lukaku noorem vend Jordan Lukaku mängib samuti Belgia koondises.
Einmani vald

Einmani vald (varem Einmanni vald; saksa keeles Gemeinde Korps) oli vald Järva-Jaani kihelkonnas Järvamaal.
24. augustil 1935 muudeti valla nimi Vajangu vallaks.
1. aprillil 1939 liideti valla maa-ala uue Vajangu vallaga.
Kärla Põhikool

Kärla Põhikool on põhikool Saaremaal Kärlas. Kooli aadress on Kooli 4, Kärla.
Liis Teemusk

Liis Teemusk (sündinud 7. septembril 1988 Tartus) on eesti ilu- ja rühmvõimleja ning võimlemistreener.
Ta lõpetas 2007 Miina Härma gümnaasiumi ja 2008 Prantsusmaal Lyoni Rakendusteaduste Instituudi, a-st 2008 õppinud Tallinna Tehnikaülikoolis.
Alustas iluvõimlemistreeninguid 1994 Maire Kamariku treeningurühmas. Treeninud ka Janika Mölderi ja Inga Höglundi juhendamisel.
Aastast 2007 on ta harrastanud Janika Mölderi, Heili Parrase ning Tuulika Möldri käe all rühmvõimlemist.
Võitnud MM-il rühmvõimlemises 2007 kulla ja 2008 hõbeda. 2007 oli MK-l 3.
Tulnud iluvõimlemise rühmakavas 2007 ning rühmvõimlemises 2007 ja 2009 Eesti meistriks.
Kuulunud 2007 võimlemisklubi Janika naiskonnas Tartu parimasse võistkonda.
Töötanud treenerina 2008–09 võimlemisklubis Janika ja a-st 2009 tantsuklubis Nove.
Lamprophis

Levila

Neid madusid võib kohata Aafrikas.
Stefan Bežanitski

Isiklikku

Ta oli abielus Anna Bežanitskajaga. Neil oli kaks tütart ja viis poega. Kõikidest nende poegadest – Viktorist, Vladimirist, Aleksandrist, Nikolaist ja Vassilist – said preestrid; poeg Nikolai suri märtrisurma ja ta kanoniseeriti pühakuks.
1999. aasta ujumise lühiraja maailmameistrivõistlused

1999. aasta ujumise lühiraja maailmameistrivõistlused olid 4. maailmameistrivõistlused lühiraja ujumises, mis toimusid 1.–4. aprillini 1999 Hongkongis Hiinas.
Ahtubinsk

Ajalugu

Ahtubinsk loodi 1959. aastal Vladimirovka küla ühendamisel Petropavlovka ja Ahtuba külaga. 
Tänapäeva linna alal asunud Mana sadamasse veeti 19. sajandil 50 km kaugusel asuvast Baskuntšakist soola, mida mööda jõge edasi veeti. 1882 valmis raudtee Baskuntšaki äärest Mana sadamani.
Ahtubinskis on Venemaa lennuväe baas ja lendurite kool.
Viktor Kapp

Viktor Kapp (17. august 1919 Avanduse vald – 30. november 2003 Paide) oli eesti metsateadlane, looduskaitsja, kodu-uurija, sporditegelane ja publitsist.
Viktor Kapp sündis metsaülema peres. Lõpetas 1937. aastal Tapa Ühisgümnaasiumi ning õppis 1937–1944 Tartu Ülikoolis metsandust.
Töötas Paasvere metsaülemana, metsamajanduse insenerina Metsade Valitsuses ning metsnikuna Purdi metskonnas.
Järvamaa metsamajandi loomise järel töötas seal 1950–1979 vaneminsenerina ja 1979–1991 hooldusraiete meistrina.
Kirjutas ajakirjandusväljaannetele sporditeemalisi artikleid ning koostas Järvamaa kergejõustiku edetabeleid. Ta oli vabariikliku kategooria kergejõustikukohtunik ning võttis osa võistluste organiseerimisest.
Kassari mõisa tuuleveski

Kassari tuulik asub Kassari saarel Hiiumaa vallas Kassari külas. Hollandi tüüpi tuulik valmis 19. sajandi keskpaigas. Eesti Vabariik riigistas tuuliku ning andis selle 1920. aastate alguses välja Kassari mõisas maad saanud asunikele. 1941. aastal tehti tuuleveskisse Nõukogude Balti sõjalaevastiku vaatetorn ning 1940. aastate lõpus Nõukogude piirivalve torn. Peale oma otstarbe kaotamist piirivalve tornina seisis hoone tühjana ja lagunes. Tuulik restaureeriti 2007. aastal. Neljakorruseline tuulik on arvatud ehitismälestiseks.
Kristjan Kärber

Kristjan Kärber (14. mai 1908 Pärnu – 20. jaanuar 1977 Tallinn) oli Eesti ehitaja.
Kristjan Kärber töötas aastatel 1940–1941 ja 1945–1962 Tallinna Ehitustrustis maalri, krohvija ja müürsepana. Ta oli tööeesrindlane ja sai mitmeid tunnustusi. Ta mobiliseeriti aastal 1941 Nõukogude armeesse.
Nikita Lunin

Nikita Lunin (sündinud 23. aprillil 1990 Pärnus) on Eesti sõudja.
Lõpetas 2009 Pärnu Vene Gümnaasiumi ja 2013 radioloogiatehniku erialal Tartu Tervishoiu Kõrgkooli.

Sõudmine

Sportima hakkas 1996, harrastas Idamaade võitluskunste. Sõudmisega tegeles alates 2000 Tatjana Jaansoni käe all ja seejärel 2005 Mihkel Leppiku rühmas.

Tunnustused

Sõudeliidu parim juunior (U-23) 2006–2007.
Sepsikas

Sepsikas (Schoenus) on taimeperekond sugukonnast lõikheinalised.
Perekonda kuulub umbes 110 liiki. Valdav osa neist elab lõunapoolkeral, eriti palju (70 liiki) Austraalias. Euroopas on sepsikaid kaks liiki, mõlemad kasvavad ka Eestis.
Taliolümpiamängud

Talioümpiamängud (inglise Winter Olympic Games; prantsuse Jeux olympiques d'hiver) on kaasaegsete olümpiamängude talispordialade üritus, kus võisteldakse lumel ja jääl. Taliolümpiamängud toimuvad iga nelja aasta järel.

Ajalugu

Taliolümpiamänge peetakse alates 1924. aastast. Tänastest talialadest oli iluuisutamine kavas siiski juba 1908. aasta suveolümpiamängudel Londonis ja 1920. aasta suveolümpiamängudel Antwerpenis. Neist viimastel oli kavas juba ka jäähoki.  
Algul toimusid taliolümpiamängud samal aastal suveolümpiamängudega. Alates 1994. aastast peetakse taliolümpiamänge nelja-aastase tsükliga, mis on suveolümpiamängude tsüklist kahe aasta võrra nihkes.  
Erinevalt suveolümpiamängudest loendatakse taliolümpiamängude puhul mänge, mitte olümpiaade. Sõja tõttu ära jäänud mänge loendamisel ei arvestata.
Kaua püsis kõige lõunapoolsema talimängude paigana Squaw Valley, ent 1998. aastal sai selleks Nagano. 2018. aastal asub teisele kohale Pyeongchang Lõuna-Koreas. Euroopas on lõunapoolseim taliolümpia-areen Sarajevo ja 2014. aastast alates Sotši. Kõige põhjapoolsem linn selles geograafias on seni Lillehammer. Taliolümpiat on ühtekokku korraldanud vaid kümme riiki, kellele sel kümnendil lisandub veel kaks uut. Osalevaid riike on enim olnud 88 (2014).
Kistler-Ritso Eesti Sihtasutus

Kistler-Ritso Eesti Sihtasutus (lühend: K-RES) on aastal 1998 asutatud mittetulundusühing, mille eesmärk oli rajada ja rahastada loodavat Eesti Lähimineviku Okupatsioonide Muuseumit. Muuseum ise valmis aastal 2003.
K-RES on USAs arsti Olga Kistler-Ritso asutatud Kistler-Ritso Foundation'i Eesti haru.
K-RESi patroon oli Lennart Meri.
K-RES on toetanud muu hulgas mitmeid Eesti lähiajalugu puudutavaid teadusprojekte ja selleteemalisi dokumentaalfilme.
Ellamaa Sepa-Mihkli rändrahn

Ellamaa Sepa-Mihkli rändrahn on rändrahn Rapla maakonnas Kehtna vallas Ellamaa külas Sepa-Mihkli talu krundil. Rändrahn kuulub kaitsealuste objektide alla.
Rahnu mõõtmed on 5,4 x 3,9 x 2,4 m.
Kortrijki ringkond

Vallad ja osavallad

Ringkonna halduspiirides on 12 valda ja 42 osavalda.
1928. aasta Eesti rahareform

1928. aasta Eesti rahareform oli rahareform 1928. aastal, kui Eestis tulid markade ja pennide asemel kasutusele kroonid ja sendid. 
Kroon tugines kullastandardile – 1 kroonile vastas ¹⁰⁰/₂₄₈ grammi puhast kulda (sama kullaalus oli Rootsi, Norra ja Taani kroonil). Raha väljaandmise õigus läks täielikult Eesti Pangale, Majandusministeeriumi Rahandusosakond andis edaspidi välja ainult vahetusraha. Reformi aluseks oli Inglise pankadelt saadud 1,35 miljoni naelane välislaen.
Anu Kotli

Anu Kotli (sündinud 22. mai 1943 Tallinn) on eesti arhitekt.
Ta lõpetas 1961. aastal Tallinna 4. Keskkooli ning õppis aastatel 1961–1967 ERKI-s, mille lõpetas arhitektina.
Aastatel 1964–1972 töötas ta projekteerimisinstituut Eesti Projektis, 1972–1992 projekteerimisinstituut EKE Projektis ning alates 1992. aastast Arhitektuuribüroo Akoses. Ta on Eesti Arhitektide Liidu liige 1979. aastast.

Isiklikku

Anu Kotli isa oli arhitekt Alar Kotli.